Diari Oficial de la Generalitat Valenciana


Sumari del DOGV 5186, del 27-01-2006 (2006/252)

ORDE de 29 de desembre de 2005, de la Conselleria de Justícia, Interior i Administracions Públiques, per la qual s'aprova la Carta de Servicis del Telèfon d'Emergència 112.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/252


Data del document
:   29-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * telèfon
    * relació administració-administrat
    * legislació
    * norma de qualitat
    * ciutadà
    * protecció civil

ORDE de 29 de desembre de 2005, de la Conselleria de Justícia, Interior i Administracions Públiques, per la qual s'aprova la Carta de Servicis del Telèfon d'Emergència 112. [2006/X252]  
Vist el Projecte de la .Carta de Servicis del Telèfon d'Emergències 112., elaborada per la Direcció General d'Interior i, d'acord amb l'informe favorable de la Direcció General d'Administració Autonòmica, esta Conselleria de Justícia, Interior i Administracions Públiques, en virtut de les facultats assignades per l'article 12 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les Cartes de Servicis en la Generalitat Valenciana, ha disposat:  
Primer. Aprovar la Carta de Servicis del Telèfon d'Emergències 112, d'acord amb el contingut establit en l'annex d'esta orde.  
Segon. Ordenar-ne la publicació de la present disposició en el Diari Oficial de la Generalitat Valenciana.  
Tercer. Acordar que, a partir de la publicació de la present orde en el Diari Oficial de la Generalitat Valenciana, la Carta de Servicis estarà disponible per al públic a través de l'adreça d'internet www.gva.es, en a l'apartat .atenció al ciutadà. o en www.gva.es/carta . Tot això sense perjuí d'altres accions divulgatives que, si és el cas, s'adopten  
València, 29 de desembre de 2005  
El conseller de Justícia, Interior i Administracions Públiques,  
MIGUEL PERALTA VIÑES  
ANNEX  
EL SERVICI  
El telèfon d'atenció d'emergències .1·1·2 Comunitat Valenciana. és l'instrument de la Generalitat Valenciana per a l'atenció en els casos d'urgència o emergència: accidents, incendis, inundacions, urgències sanitàries, seguretat ciutadana, rescats.  
Este servici es presta mitjançant l'atenció telefònica personalitzada de les telefonades d'emergència efectuades pels ciutadans, l'avís immediat als distints organismes d'urgències i emergències encarregats de la resolució de l'incident, així com la seua coordinació en situacions d'emergència o catàstrofe.  
D'esta manera es proporciona a tots els ciutadans, en l'àmbit de la Comunitat Valenciana, un servici gratuït i de fàcil accessibilitat, que permeta atendre, de forma personalitzada i permanent, totes les telefonades d'emergència.  
COMPROMISOS DE QUALITAT AMB ELS CIUTADANS  
Gratuïtat i accessibilitat  
Atendre tota telefonada des de qualsevol punt de la xarxa telefònica terrestre i mòbil de la nostra Comunitat durant les 24 hores del dia . 365 dies a l'any . sense cap cost.  
Oferir un únic i senzill número de telèfon d'atenció en totes les situacions d'emergència.  
Rapidesa i eficàcia  
Respondre la seua telefonada en un temps inferior a 20 segons.  
Disposar de protocols d'actuació per a gestionar tota emergència, en procés de contínua revisió i actualització.  
Promoure la integració dels distints organismes operatius en seguretat i emergència en .1·1·2 Comunitat Valenciana., compartint un únic sistema d'informació i comunicacions.  
Atenció personalitzada  
Actuar amb professionalitat, per entendre la situació d'emergència i adaptar-nos a les circumstàncies del qui crida.   
Disposar d'atenció contínua en els idiomes oficials de la Comunitat Valenciana i, a més a més, en anglés, francés i alemany.  
Contemplar les necessitats específiques de diferents col·lectius (com ara, dispositius telefònics per a l'atenció a persones sordes).  
Confidencialitat  
Garantir un tractament adequat de les dades de caràcter personal.  
Transparència  
Podrà seguir el grau de compliment dels indicadors de qualitat de servici en la pàgina www.112cv.com, o en www.gva.es/carta.  
AJUDEU-NOS A PRESTAR UN MILLOR SERVICI  
El número 1·1·2 està destinat exclusivament als casos d'urgència o emergència.  
No és un telèfon d'informació general o per a demanar informació sobre l'estat de les carreteres o el temps.  
Ensenyeu als menors a usar apropiadament el telèfon 1·1·2.  
Les telefonades indegudes, malicioses o falses entorpixen la labor dels qui atenen urgències reals.  
Si té qualsevol problema amb el nostre servici i/o vol aportar suggeriments, vos preguem que ens ho feu arribar a través de les vies següents: correu postal i electrònic, telèfon o a través de la nostra pàgina web: www.112cv.com  
GUIA D'UTILITZACIÓ DEL TELÈFON 1·1·2  
Proporcionar localització: cal proporcionar la informació màxima perquè podem ubicar l'incident.  
Respondre a totes les preguntes de l'operador: la informació que sol·licitada és bàsica per als operatius d'emergència i seguretat.  
Facilitar el seu número de telèfon: per a poder tornar a contactar en cas d'interrupció de la comunicació.  
Procureu sempre mantindre la calma i proporcionar totes les dades de la manera més clara, concisa i objectiva.  
DADES DEL .1·1·2 COMUNITAT VALENCIANA.  
Oficines centrals:   
Centre de Coordinació d'Emergències  
Av. Camp de Túria, s/n  
46068. l'Eliana (València)  
Pàgina web:  
www.112cv.com  
Horari d'atenció al públic:  
24 hores al dia, 365 dies a l'any.